Koboldsereg

Rakétacsizma | 37.5%

A Goblin Army, vagyis kobold sereg (ismert még **Goblin Invasion**, vagyis kobold invázió néven is) egy esemény, amikor olyan koboldok jelennek meg a világunkban, amik normál körülmények között nem jelenhetnének meg. A koboldoknak egyetlen célja van: levadászni a játékost, és hogy ezt elérhessék, jelentős túlerőben jönnek ellenünk. Az inváziónak bármely pirkadatkor 1/15 esélye van, ha az alábbi feltételeknek megfelelünk, vagy ha a játékos a saját maga idézi meg a Kobold harcilobogó segítségével.

A támadó sereg létszáma a játékosok számától és életerejétől függ. Alapvetően 100 kobold veszi fel velünk a harcot, ezen felül pedig újabb 50 kobold csatlakozik majd az invázióhoz minden olyan játékosért, akinek aktuális életereje legalább 200 pont. Ez azt jelenti, hogy egy játékos módban 150, ha pedig 8 játékos van egyszerre a szerveren, és mindegyiküknek 200 felett van az életereje, akkor 500 vérszomjas kobold jelenik majd meg. Jelenleg a játékban a felső korlát a játékosok száma, 255. Ha mindegyikük 200 feletti életerővel rendelkezik, elérhetik az 12.850 támadó koboldot is.

Amint a koboldok seregének utolsó hulláma is megjelent a képernyőn, a játék a "The Goblin Army has been defeated!", vagyis "A koboldok serege vereséget szenvedett!" üzenettel jelzi, hogy legyőztük őket, és a zene is visszatér a megszokott dallamokhoz.

## Feltételek

A koboldok a következő feltételek mellett kezdik meg az inváziót:

* Van legalább 1 játékos, akinek 200, vagy annál több az **aktuális** életereje.
* Összetörtél legalább 1 Árnygömbot.
* Az elmúlt 7 napban (játékidőben számolva) nem volt kobold támadás.

## Az esemény kezdete

Amint a koboldok megindítják az inváziót, a következő üzenet jelenik meg: **A Goblin Army is approaching from the [east/west]!**, vagyis "A koboldok serege [nyugatról/keletről] közelít!".

Ez az üzenet még pár alkalommal megjelenik (közepes méretű térképen 5 alkalommal, ±1 a kis és nagy térképeken). Az üzenetben megadott irány csak az első hullám érkezési irányát jelöli, ami a megadott irányból, a világ végéről közelít az eredeti éledési helyünkhöz (spawn point). Az ezt követő támadási hullámok már egyből ott jelennek majd meg, a **The Goblin Army has arrived!**, vagyis "A kobold hadsereg megérkezett!" üzenettel figyelmeztetve a játékost.

Ha a játékos megpróbál elmenekülni az éledési helyétől, a sereg megvárja, és addig nem lepik el a világot, amíg nem érünk vissza.

## Kobold típusok

A koboldok seregét a következő koboldok alkotják:

* Kobold küldönc: közönséges kobold.
* Kobold mágus: Egy varázsló típusú ellenfél, aki mágikus lövedékeket lő ránk, amik természetesen áthatolnak a falakon. Típusának megfelelően teleportálni is tud.
* Kobold tolvaj: rendkívül gyors kobold, aki sokkal magasabbra tud ugrani, mint társai.
* Kobold harcos: rendkívül erős kobold, akinek több az életereje, a védekezése, de még a sebzése is, mint a többieknek, így tőle tudunk a leghosszabb idő alatt megszabadulni.

A legtöbb kobold képes kinyitni és/vagy betörni az útjukba kerülő ajtókat. Az összetört ajtókat újra fel tudjuk venni, és ismét el tudjuk helyezni.

## Megjegyzések

* A koboldok akkor kezdik csak meg az inváziót, ha nincs más ellenség a képernyőn.
* A Kobold felfedező az egyetlen kobold, aki nem része a seregnek.
* A koboldok a Meteorfejekhez hasonlóan felülírják a környezet alapértelmezett szörnyeit.
* A kobold invázió nem akadályozza meg a többi esemény bekövetkezését, azaz előfordulhat, hogy egyszerre kell harcolnunk a koboldok serege, és egy főellenség ellen. Előfordulhat az is, hogy a harc során feljön a Blood Moon, de ez csak a sereg legyőzése után megjelenő Zombik és Démonszemok megjelenésére lesz hatással.
* A Kobold küldönc meg sem próbálja kinyitni az ajtókat, egyből összetöri őket. Ha a betört ajtó egy házhoz tartozott, ahol az ágyunk van, akkor az éledési pontunk visszaáll az eredeti helyre, ha pedig egy NPC lakik a megsérült házban, ő azonnal ki fog költözni.
* Mielőtt a kobold hadsereg megérkezne, 5 kobolddal találkozhatunk, akik az éledési helyünk felé menetelnek.
* Ha az invázió kezdetén az óceán mélyén vagyunk, az első hullám a vízben fog megjelenni. A további hullámok a fent leírtaknak megfelelően csak akkor érkeznek majd, ha visszatérünk a házunkba.
* A kobold invázió egy jó lehetőség a Vörös kalap megszerzésére a Ruhakereskedőtől, hiszen csak a láva és a szörnyek tudják megsebezni. Egyszerűen hagyjuk nyitva az ajtót a lakásába, és már készülhetünk is tragikus halálára.

## Stratégiák

* Ha már szert tettünk egy Romlástövisra, akár maradhatunk a házunkban is, kockákkal elbarikádozva az ajtókat (mindegy milyen típusú kockát használunk). Így nincs más dolgunk, mint megvárni, hogy a koboldok közel kerüljenek, és lelőni őket a Romlástövisnal. Ezzel a stratégiával védve leszünk a legtöbb koboldtól, kivéve a Kobold mágustől, aki viszont mindig elég közel teleportál majd ahhoz, hogy a Vilethornnal megölhessük, és a lövedékeit is vissza tudjuk verni könnyű szerrel ezt a fegyvert használva.
* Egy nyílt, sík terepen könnyen elbánhatunk velük, hiszen egy vonalban fognak ellenünk jönni, és még a varázsló lövedékeit is könnyedén el tudjuk hárítani.
* Ha jobban kedveljük a tömegmészárlást, akkor ássunk egy mély árkot, amiből nem tudnak kiugrani a koboldok, és vegyünk nagyjából 80 gránátot a  robbantóstól. Ha elegendő kobold gyűlt össze a csapdánkban, dobjunk le pár gránátot, a Kobold mágust pedig szedjük le Kiscápaot, vagy más lőfegyvert használva.
* Egy másik, jóval összetettebb megoldáshoz több vödör lávára, és egy hosszú, sík terepre lesz szükség. Válasszunk egy helyet a terület közepén: itt fogunk állni az invázió idején. A választott terület mindkét oldalán ássunk egy 1 kocka mély, és legalább 10-12 kocka széles árkot. Öntsük a lávát az árokba (nagyjából 3 vödör láva kell egy 12 kocka széles árok megtöltéséhez), majd teszteljük, hogy nem töltöttünk-e bele túl sokat. Ehhez dobjunk egy réz érmét a lávába. Ha az érme eltűnik, túl mély a láva, ekkor szélesítsük az árkot egy újabb kockával. Folytassuk addig a szélesítést, amíg az érménk megmarad a lávában is. Ha ezzel megvagyunk, nézzük meg, hogy elég sebzést okoz-e még a láva csapdánk. Ezt tesztelhetjük önmagunkon (de csak ha legalább 101 életerőnk van), vagy úgy, hogy becsalogatunk egy szörnyet a lávába. Amint végeztünk, helyezzünk el 2 fadeszkát jóval az árok felett. Ha mindent jól csináltunk, a koboldok mind elhullanak, mire hozzánk érnek, a varázslójuk pedig a fadeszkákra fog teleportálni, ahol fegyverünkkel is könnyen lelőhetjük.
* Az előbbiekben leírt taktikát alkalmazhatjuk láva nélkül is. Ehhez nem kell mást tennünk, mint egy hosszú, sík terepet csinálni, majd a közepére egy emelvényt tennünk, ahol mi fogunk állni, és ahova a koboldok nem tudnak felérni. Figyelembe véve, hogy a kobold varázsló nem jelenik meg ott, ahol éppen állunk, ezzel a taktikával a legtöbb koboldot könnyedén le tudjuk vadászni valamilyen lőfegyvert használva. Az egész folyamatot úgy tudjuk felgyorsítani, hogy felvesszük a Tüskegolyóokat, amiket a koboldok ejtenek el halálukkor, és használjuk ezeket is a koboldok sebzésére.

## Előzmények

* **Desktop 1.0.6**: Mostantól a Goblin Battle Standardot használva mi magunk is előidézhetjük.

## Források

1. ↑ http://web.archive.org/web/20160604213659/http://www.terrariaonline.com/threads/goblin-invasion.6047/#post-111143